થોડા દિવસ પહેલાં મારા ઘરના સરનામે રજિસ્ટર્ડથી ઇન્કમ-ટૅક્સની નોટિસ આવી હતી એમ જણાવીને પપ્પુએ કહ્યું હતું કે ‘અમને જ્યારે ખબર પડી કે આ નોટિસ ઇન્કમ-ટૅક્સમાંથી આવી છે ત્યાં જ મારા પગ નીચેની ધરતી સરકી ગઈ હતી. મેં મારા એક ઘરાકને આ નોટિસ વંચાવતાં તેણે મને આખી વાતની સમજણ આપી હતી. એ પછી હું રાતના શાંતિથી સૂઈ શક્યો નથી. જે વસ્તુમાં મને ખબર જ પડતી નથી, હું એટલું ભણ્યો નથી તો હું એનું શું કુરં એ જ મને સમજાતું નથી.’